Након операција Моргенштерн и Реселшпрунг, током јуна 1944, јединице НОВЈ повећале су притисак на гарнизоне и комуникације, како би преузели иницијативу. Четврти корпус НОВЈ усмерио је Седму дивизију и Унску оперативну групу на долину Уне а Осму и 34. дивизију на комуникације северно од Карловца. 13. приморско-горанска дивизија извела је напад на Цриквеницу. На иницијативу Главног штаба Словеније, за акције у пограничној области Словеније и Хрватске, формирана је привремена за ту операцију формирана је заједничка борбена групација, у коју је укључена и Петнаеста словеначка дивизија. Према плану операције, требало је заузети низ немачко-усташких отпорних тачака, међу којима Озаљ и Крашић.